C 132/198
DA
Den Europæiske Unions Tidende
24.3.2022
Torsdag den 7. oktober 2021
besætningsmedlemmer i fare; der henviser til, at de belarusiske myndigheder i Minsk tilbageholdt Roman Protasevitj, en belarusisk journalist og aktivist, og hans ledsager Sofia Sapega;
J. der henviser til, at Lukasjenko som gengældelse for EU's sanktioner, der blev pålagt som følge af den tvungne omdirigering af Ryanair-fly FR4978, offentligt truede med at oversvømme EU, navnlig nabolandene Litauen og Polen, med migranter og narkotika; der henviser til, at denne trussel blev gennemført ved at udnytte migranter til politiske formål; der henviser til, at Lukasjenkoregimet udarbejdede en ordning for at transportere migranter fra Irak, Tyrkiet og andre lande til Minsk og med hjælp fra hviderussiske grænsevagter lettede deres ulovlige passage til Den Europæiske Union; der henviser til, at dette fører til, at omkring 4 000 ulovlige migranter kommer ind i Litauen, over 1 400 kommer ind i Polen og ca. 400 kommer ind i Letland; der henviser til, at Litauen, Letland og Polen erklærede undtagelsestilstand ved deres grænse til Belarus; der henviser til, at antallet af irregulære indrejser i EU fortsat er højt, og at forsøg på at indrejse ulovligt fortsætter; der henviser til, at det belarusiske regime anvender magt til at skubbe migranter ind på EU's område og skaber propaganda og desinformation, der beskylder EU-medlemsstater for at lette ulovlig migration til Belarus; der henviser til, at Aliaksandr Lukasjenko foreslog at ophæve Belarus' forpligtelse til at modtage tilbagevendende migranter og har forelagt et lovforslag om suspension for det belarussiske parlament; der henviser til, at mindst fem migranter er døde som følge af hypotermi og udmattelse, og at adskillige migranter har været strandede i ugevis ved EU's ydre grænser til Belarus; der henviser til, at Polen har begrænset adgangen for civilsamfundsorganisationer og medier til grænseområdet, hvor der blev indført undtagelsestilstand; der henviser til, at situationen ved EU's grænse til Belarus fortsat er anspændt med mange og forskellige provokationer fra belarusiske officerer og soldater;
K. der henviser til, at Kommissionens formand i sin tale om Unionens tilstand den 15. september 2021 kaldte instrumentaliseringen af migranter et hybridangreb fra Belarus' side med det formål at destabilisere EU;
L. der henviser til, at Vitalij Sjisjov, grundlægger af det belarusiske hus i Ukraine, som er en gruppe, der hjælper personer, som har forladt Belarus, blev fundet hængt i en park i Kiev den 3. august 2021;
M. der henviser til, at den belarusiske anklagemyndighed den 17. september 2021 suspenderede efterforskningen af Raman Bandarenkas død;
N. der henviser til, at efter den nylige fatale skudepisode i Minsk, som kostede Andrej Zeltser og en KGB-agent livet, er over hundrede mennesker, der kommenterede begivenheden på de sociale medier, blevet arresteret af regimet og tvunget til at tilstå;
O. der henviser til, at den belarusiske atlet Krystina Timanovskaja efter at have kritiseret sine trænere blev tvunget til at forlade De Olympiske Lege i Tokyo tidligt og af frygt for sin sikkerhed søgte politibeskyttelse i Tokyo lufthavn og accepterede et humanitært visum fra Polen; der henviser til, at Den Internationale Olympiske Komité (IOC) udviste de belarusiske trænere Artur Sjimak og Jurij Maisevitj fra De Olympiske Lege og indledte en undersøgelse;
P. der henviser til, at Rusland og Belarus i september 2021 i et allerede anspændt klima afholdt den massive fælles militærøvelse Zapad 2021, der omfattede 200 000 medarbejdere, hvilket øgede presset på EU's grænser; der henviser til, at Rusland og Belarus har oprettet et fælles træningscenter for luftvåben og luftforsvar i Grodno, mindre end 15 kilometer fra grænsen til Polen; der henviser til, at Lukasjenko og Vladimir Putin den 9. september 2021 mødtes i Moskva og bebudede godkendelsen af yderligere 28 integrationsprogrammer på økonomisk og finanspolitisk plan samt oprettelsen af en »fælles forsvarssfære«, hvilket er endnu et skridt på vejen mod en sammensmeltning af de belarusiske og russiske væbnede styrker og en mulig permanent placering af russiske tropper i Belarus; der henviser til, at Lukasjenko har bebudet planer om at købe våben til en værdi af 1 mia.
USD fra Rusland inden 2025, herunder S-400-missilsystemer; der henviser til, at Lukasjenko og Putin den 9. september 2021 også blev enige om at oprette et fælles olie- og gasmarked og uddybe den økonomiske integration, hvilket øger risikoen for, at Lukasjenko vil blive ved med at afgive Belarus' suverænitet til gengæld for mere støtte fra Rusland;
Q. der henviser til, at det belarusiske regime den 28. juni 2021 suspenderede sin deltagelse i initiativet Det Østlige Partnerskab;